**Pasningsaftale**

**Bountyland for børn**

**Privat børnepasser**

**Birgitte Eisø Olsson**

**Borups Alle 8 st. tv.**

**2200 København N**

**(+45) 41421207**

**Barnet**

**Barnets navn:**

**Barnets CPR.nr.:**

**Barnets adresse:**

**Telefon og e-mail:**

**Forældre**

**Forældrenes navn(e):**

**Forældrenes adresse(r):**

**Mors mobilnr.:           Mors arbejdsnr.:**

**Fars mobilnr.:             Fars arbejdsnr.:**

**Nære relationer**

**Er der andre end jer forældre, som må hente barnet hos mig?**

**Navn(e) og tlf.:**

1.

2.

3.

4.

**Allergier**

**Hvis ja anfør her:**

**Åbningstider i Bountyland**

Mandag til torsdag: kl. 8-16.00

Fredag: kl. 8-15.00

**Når I henter jeres barn, er det vigtigt, at I kommer 15 min. før lukketid, så vi kan nå at tale om barnets dag i Bountyland for børn.**

**Barnet SKAL være afhentet senest kl.16.00 mandag til torsdag og kl.15.00 om fredagen.** **Dette bedes overholdes og respekteres.**

**Min telefontid, herunder besvarelse af sms, er lukket i tidsrummet fra kl.16–07 på hverdage og helt lukket fra fredag kl 15 til mandag morgen kl 7.**

**Der kan sendes beskeder til mig, om fx sygemeldinger, men de besvares ikke, før jeg har åbent igen.**

**Betaling:**

**Der udbetales løn under sygdom, ferie og søn.- og helligdage, samt barnets sygedage og forældrenes ferie.**

**Betaling afholdes forud og udgør kr. 10.300, - pr. måned pr. barn.**

**Tilskuddet fra kommunen er på kr. 6706, -, hvorfor jeres egenbetaling bliver kr. 3.594, - pr. måned.** **Beløbet indsættes på min konto, så det er til disposition** **den sidste hverdag** **i måneden.**

**Hvis dette ikke overholdes, kan jeg afvise at passe barnet.**

**Der betales i alle 12 måneder. Prisregulering varsles en måned i forvejen og sker typisk ved årsskiftet.**

**Ferie**

**Der er betaling under ferie, både min og barnets. Jeg holder 6-7 ugers ferie om året alt efter, hvordan helligdagene falder. Af faste fridage vil være fredag efter Kristi Himmelfart samt dagene mellem jul og nytår.**

**I vil ved årets afslutning få udleveret en ferieliste for hele det kommende år – dog vil der kunne opstå enkelte fridage herudover. Disse varsles minimum én måned før afholdelse.**

**Ved indgåelse af indeværende kontrakt, modtager I en ferieoversigt.**

**Husk, at I selv skal sørge for pasning, når jeg holder ferie.**

**Sygdom**

**Barnet modtages ikke i pasningsordningen, hvis det er sygt. Et barn har ikke nødvendigvis feber, når det er sløjt, så se på barnets almene tilstand.**

**Barnet er velkommen i Bountyland, hvis det kan følge aktiviteterne i pasningsordningen.**

**Har barnet haft feber, skal barnet have én feberfri dag, inden det raskmeldes, og må komme retur i pasningsordningen.**

**Grønt og gult snot er tegn på infektion i luftvejene, og barnet modtages derfor ikke, lige som det også er hjemsendelsesgrund.**

**Ved diarré må barnet først afleveres 24 timer efter, det er stoppet, og når barnet har haft normal afføring. Ved roskildesyge, både hos barn og forældre, skal der gå 48 timer efter sidste symptom, og alle skal være helt friske igen, både hvad angår afføring og appetit, før jeg igen modtager barnet.**

Ved opkast skal barnet holdes hjemme et døgn efter sidste opkast. Kaster barnet op tirsdag, holdes det hjemme onsdag - dette gælder både ved opkastning i Bountyland og hjemme.

**Når barnet er sygt, og ikke kommer, skal jeg have besked herom senest kl. 7.** **Raskmelding af dit barn skal ske** **senest kl. 16 på dagen inden, barnet kommer retur i Bountyland. Jeg modtager kun barnet, hvis og såfremt det er raskmeldt. Dette bedes I respektere af hensyn til min planlægning med børnegruppen.**

**Hvis jeg selv bliver syg, vil jeg give besked senest kl. 6.30 om morgenen og vende tilbage så hurtigt som muligt, når jeg er rask igen.**

**Jeg tager selvfølgelig ikke imod børnene, hvis jeg selv ligger syg.**

**Læs mere her:**[**www.sst.dk**](http://www.sst.dk/)

**Medicin**

**Medicin gives som hovedregel ikke, medmindre det er for en kronisk lidelse som fx astma. I det tilfælde giver jeg selvfølgelig barnet sin medicin. Det skal bare være ordineret af lægen, lige som der skal foreligge en skriftlig fremgangsmåde fra lægen.**

**Øvrige aftaler:**

**Forsikring**

**I skal selv tegne en forsikring på barnet, som dækker, når det er i min ordning. Det er nemlig jeres forsikring, der dækker, hvis barnet gør skade på sig selv eller andre, mens det er i min private pasningsordning. En tandforsikring er altid en god idé, da den ikke altid følger med i en almindelig forsikring**.

**Specialkost:**

**Ønsker I anden mad end den, der vil blive serveret i Bountyland, bedes I selv medbringe barnets mad.**

**Desuden skal I selv medbringe modermælkserstatning og flaske, hvis der er brug for det.**

**Middagslur:**

**Børnene sover både indendørs og udenfor i barnevogne, og det afhænger af vind og vejr, hvor luren tages den pågældende dag.**

**Om sommeren sover børnene dog altid udendørs.**

**Jeg tjekker til børnene flere gange i timen, mens de sover.**

**Jeg ser gerne, at I ikke afhenter jeres barn midt i middagsluren (mellem kl. 12 og 14.45). Børnene skal nemlig have ro til at sove.** **De sover ude i barnevogne to og to, og når de sover indendørs, så ligger de alle fire side om side. Det forstyrrer dem derfor meget, hvis et barn skal vækkes midt i luren.**

**Så planlæg derfor tandlægebesøg, lægebesøg og lignende på et andet tidspunkt, eller hent barnet før kl. 12 og inden middagsluren.**

**Røgfrit hjem**

**Mit hjem er røgfrit.**

**Billeder**

**Jeg vil gerne tage lidt billeder af børnene i løbet af deres tid hos mig, lige som vi kan finde på at bruge billeder, når vi skal være kreative.**

**I giver med jeres underskrift på denne aftale tilladelse til, at jeg gerne må tage billeder og små videoer af jeres barn.** **Billederne bliver ikke lagt på sociale medier, men bruges kun her i min ordning.**

**Når jeres barn stopper, kan I få billederne med jer på et usb-stik, som I selv medbringer.**

**Skiftetøj**

**I skal sørge for, at jeres barn hele tiden har skiftetøj til årstiden i Bountyland. Børnene får hver deres kasse med navn, som de kan have deres tøj og andre sager i.**

**Om sommeren medbringes solhat, og I skal smøre de små med solcreme om morgenen. Jeg smører igen efter lur.**

**Bleer**

**I medbringer selv bleer (dog ikke Up and go)**. Medbring **gerne en pakke ad gangen, og så siger jeg til, når det er ved at være tid for flere.**

**Aktiviteter**

**Vi er ude (næsten) hver dag og i al slags vejr. Vi bruger vores gård rigtig meget, lige som vi ofte besøger andre legepladser i nærområdet, Assistentkirkegården, ByOasen, det nærliggende, lokale bibliotek, Tivoli, Hostrup Have og Zoologisk Have. Desuden går vi i legestue cirka en gang om ugen samt til rytmik og salmesang i vores lokale kirke.**

**Traditioner**

**Vi holder fødselsdage med frisk frugt og hjemmebagte boller.** **Vi synger og danser, og vi pynter fint op med flag og guirlander.** **Fødselsdagsbarnet får en gave og er i fokus den dag.**

**Vi holder fastelavnsfest, hvor vi er klædt ud og fester.**

**Til påske laver vi påskepynt og spise påskefrokost, som består af børnenes yndlingsretter.**

**I december hygger vi med nissehuer, gran, vi laver små hemmeligheder og andre ting, som giver dejlig julestemning. Jeg holder julefrokost for børnene sammen med min kollega og hendes dagplejebørn, som også er dem, vi ses med i legegruppe én gang om ugen.**

**Derudover holder jeg julehygge for forældre og søskende. Her hygger vi med julegodter og ønsker hinanden en dejlig jul.**

**Øvrig information**

**Link til Københavns Kommune vedr. tilskudsordningen til privat børnepasning:**

[www.kk.dk/privatpasning](http://www.kk.dk/privatboernepasning)

**Her finder I kontrakt og kvitteringer, priser og andre gode oplysninger.**

**I er selvfølgelig også meget velkomne til at spørge mig til råds.**

**Opsigelsesvarsel**

**Pladsen kan ikke siges op inden for de første 8 mdr.** **Derefter kan pasningsaftalen kun opsiges skriftligt og af begge parter samt med én måneds varsel.**

**Pladsen kan kun opsiges til den første i hver måned, og denne måned skal der også falde betaling.**

**1. juli og 1. december kan pladsen ikke siges op.**

**Eks.:  
Siger I jeres plads op 22. juli, gælder opsigelsen først pr. d. 1. august, og august skal betales med.** **Hvis pladsen siges op pr. 20. august, gælder det samme – pladsen kan først opsiges 1. september, og der betales september med.**

**Der betales fuld pris, selvom pladsen ikke benyttes.**

**Opsigelsen skal modtages skriftligt, og den skal indeholde barnets fulde navn, fødselsdato samt den dato I opsiger pladsen fra, herunder også sidste dag i ordningen.**

**Eks.:  
Opsiges pladsen pr. 1. august, har barnet sidste dag i pasningsordningen d. 31. august.**

**Denne aftale er juridisk bindende, når jeg, Birgitte Eisø Olsson og barnets ene forælder har skrevet under.**

**Københavns kommune d.        Birgitte Eisø Olsson**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Med min underskrift skriver jeg under på, at jeg har forstået, respekterer og indvilliger i denne private børnepasningsaftale. Dato:**

**Forældreunderskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**